02020R2156 — DA — 21.12.2020 — 000.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESFORORDNING (EU) 2020/2156 af 14. oktober 2020 om fastsættelse af de tekniske betingelser for en effektiv gennemførelse af en frivillig fælles EU-ordning for vurdering af bygningers intelligensparathed (EØS-relevant tekst) (EUT L 431 af 21.12.2020, s. 25)





Berigtiget ved:









▼B

KOMMISSIONENS GENNEMFØRELSESFORORDNING (EU) 2020/2156

af 14. oktober 2020

om fastsættelse af de tekniske betingelser for en effektiv gennemførelse af en frivillig fælles EU-ordning for vurdering af bygningers intelligensparathed

(EØS-relevant tekst)







Artikel 1

Genstand og anvendelsesområde

Denne forordning beskriver de tekniske betingelser for effektiv gennemførelse af en frivillig fælles EU-ordning til vurdering af bygningers intelligensparathed, der er fastsat i delegeret forordning (EU) 2020/2155.

Artikel 2

Definitioner

Med henblik på denne forordning anvendes definitionerne i delegeret forordning (EU) 2020/2155.

Følgende definition finder også anvendelse:

»betingelser for ordningen med indikatoren for intelligensparathed«: de tekniske betingelser for en effektiv gennemførelse af en frivillig fælles EU-ordning til vurdering af bygningers intelligensparathed som fastsat i delegeret forordning (EU) 2020/2155.«

Artikel 3

Akkreditering og kvalifikation af eksperter i indikatorer for intelligensparathed

1. ►C1 ◄ for intelligensparathed, særlig i relation til deres uddannelse. Hvis medlemsstaterne beslutter at gennemføre ordningen med indikatoren for intelligensparathed, kan de beslutte, at eksperter, der er akkrediteret eller kvalificeret til at udstede energiattester eller til at gennemføre inspektion af varme-, klimaanlæg eller kombinerede varme- eller klimaanlæg og ventilationssystemer i henhold til direktiv 2010/31/EU, eller til at foretage energisyn i henhold til direktiv 2012/27/EU, også er kompetente til at udstede attester vedrørende indikatoren for intelligensparathed. I dette tilfælde kan medlemsstaterne beslutte at stille yderligere krav til disse eksperter om at være kvalificeret til at udstedeattester vedrørende indikatorenfor intelligensparathed, særlig i relation til deres uddannelse.

2. Medlemsstaterne stiller oplysninger til rådighed for offentligheden om kvalifikationer for eksperter, der er ansvarlige for vurderingen af intelligensparathed.

3. Hvis det er relevant, kan medlemsstaterne enten stille regelmæssigt opdaterede lister over kvalificerede eller akkrediterede eksperter eller regelmæssigt opdaterede lister over akkrediterede virksomheder, der tilbyder sådanne eksperter tjenesteydelser, til rådighed for offentligheden. Medlemsstaterne kan til dette formål anvende de samme midler som eksperter, der er akkrediteret til attestering og inspektion af energimæssig ydeevne i henhold til artikel 17 i direktiv 2010/31/EU.

Artikel 4

Udstedelse af attesten vedrørende indikatoren for intelligensparathed og brugsvilkår og -betingelser

1. Enhver økonomisk aktør kan anmode de eksperter, der er nævnt i artikel 3, om en indikatorvurdering og -attest for intelligensparathed for den pågældende bygning eller bygningsenhed.

2. Eksperten kontrollerer pålideligheden af de oplysninger, der er indsamlet til vurdering af bygningens eller bygningsenhedens intelligensparathed og til udstedelsen af attesten vedrørende indikatoren for intelligensparathed.

3. Hvor det er relevant, kan eksperten i forbindelse med vurderingen af en bygnings eller bygningsenheds intelligensparathed tage hensyn til andre regionale eller nationale indikatorer og relaterede vurderingsmetoder.

4. Der udstedes kun en attest vedrørende indikatoren for intelligensparathed på grundlag af en vurdering, det udføres af en kvalificeret eller godkendt ekspert

5. Attesten vedrørende indikatoren for intelligensparathed omfatter de elementer, der er angivet i bilag IX til delegeret forordning (EU) 2020/2155.

6. Gyldigheden af attesten vedrørende indikatoren for intelligensparathed må ikke overstige ti år. Hvis der forekommer en væsentlig ændring i en bygning eller en bygningsenhed, som ville have haft indflydelse på den første vurdering af intelligensparathed, anbefales dog en ny attest.

Artikel 5

Kombination med attesterings- og inspektionsordninger for energimæssig ydeevne

1. Medlemsstater, der beslutter at gennemføre ordningen med indikatoren for intelligensparathed, kan kombinere udstedelsen af attesten vedrørende indikatoren for intelligensparathed med deres ordning for attestering af energimæssig ydeevne eller med deres ordning for inspektion af varme- og klimaanlæg og kombinerede varme- eller klima- og ventilationsanlæg i henhold til direktiv 2010/31/EU, eller med deres ordning for energisyn i henhold til direktiv 2012/27/EU.

2. Medlemsstaterne kan beslutte, at det skal være obligatorisk at kombinere dem med disse ordninger, så der skal udstedes en attest vedrørende indikatoren for intelligensparathed, i forbindelse med at der udstedes en energiattest, eller når der udføres en inspektion eller et energisyn, eller at det skal være frivilligt, i hvilket tilfælde der kun udstedes en attest vedrørende indikatoren for intelligensparathed på anmodning fra den økonomiske aktør.

3. Hvis medlemsstater vælger at kombinere ordningen med indikatoren for intelligensparathed med deres ordning for attestering eller inspektion af energimæssig ydeevne eller for energisyn, kan de forlade sig på det uafhængige kontrolsystem, der allerede findes for den pågældende ordning.

Artikel 6

Selvevaluering

1. Kommissionen stiller inden den 1. april 2021 en ramme til rådighed på sit websted, der giver bygningsejere, brugere og andre interessenter mulighed for at evaluere en bygnings eller bygningsenheds intelligensparathed. Medlemsstater kan tilpasse eller supplere denne ramme til brug i deres nationale sammenhæng.

2. ►C1 ◄ for intelligensparathed. Hvis bygningsejere, brugere eller andre interessenter vurderer en bygnings eller bygningsenheds intelligensparathed uden at være bistået af en ekspert, vil der muligvis ikke blive udstedt enattest vedrørende indikatorenfor intelligensparathed.

Artikel 7

Overvågning og fremme af ordningen med indikatoren for intelligensparathed

1. Hvis medlemsstater beslutter at gennemføre ordningen med indikatoren for intelligensparathed, skal eksperter, der arbejder inden for den respektive medlemsstats eller de respektive medlemsstaters område, indberette oplysninger om de attester vedrørende indikatoren for intelligensparathed, de udsteder til de nationale eller, hvis relevant, regionale myndigheder i de pågældende medlemsstater i overensstemmelse med bilaget til denne forordning.

2. Medlemsstater, der beslutter at gennemføre ordningen med indikatoren for intelligensparathed, underretter hvert år Kommissionen om det antal attester vedrørende indikatoren for intelligensparathed, der er udstedt i deres område, og tilhørende statistikker, der er anført i bilaget til denne forordning.

3. Kommissionen fører i samråd med medlemsstater, eksperter og interessenter og på grundlag af de data, som eksperter stiller til rådighed, tilsyn med markedsudbredelsen af ordningen med indikatoren for intelligensparathed.

4. Medlemsstater, der beslutter at gennemføre ordningen med indikatoren for intelligensparathed, kan indføre yderligere foranstaltninger til støtte for ordningens indførelse. Sådanne foranstaltninger kan etableres og indberettes i forbindelse med de langsigtede renoveringsstrategier, der kræves i henhold til artikel 2a i direktiv 2010/31/EU.

Artikel 8

Afprøvning af ordningen med indikatoren for intelligensparathed

1. Medlemsstaterne kan afholde en ikke-forpligtende testfase på nationalt niveau af ordningen med indikatoren for intelligensparathed.

2. Nationale testfaser kan starte, når denne forordning træder i kraft.

3. Medlemsstater, der afholder en national testfase, fremlægger en rapport om den tilknyttede feedback til Kommissionen højst 6 måneder efter testfasens afslutning.

4. Alle nationale testfaseordninger fastlægges af medlemsstaterne. De inkluderer, men er ikke begrænset til, varighed, indfasning, bygningstyper og tiltænkte geografiske områder, hvilke aspekter af indikatorrammerne for intelligensparathed, der er testet, ordninger til indsamling af feedback, kriterier for valg af eksperter, der vurderer indikatorerne for intelligensparathed, beslutning om, hvorvidt der skal oprettes et uafhængigt kontrolsystem som en del af testfasen, beslutning om, hvorvidt der i testfasen skal udstedes attester, som stilles til rådighed for økonomiske operatører, og udpegelse af en tredjepart til at styre testfasen, hvor det er relevant.

5. Ved afslutningen på de nationale testfaser vurderer medlemsstaterne resultaterne og beslutter, om de vil gennemføre ordningen med indikatoren for intelligensparathed.

6. Medlemsstater, der planlægger at gennemføre en national testfase, underretter Kommissionen inden starten af testfasen, og angiver også de relevante ordninger.

7. Kommissionen støtter medlemsstater, der afholder en testfase for indikatoren for intelligensparathed på nationalt niveau ved at stille de rammer til rådighed, der er omhandlet i artikel 6 i denne forordning, og ved at støtte udveksling af information og god praksis.

8. Kommissionen overvåger i samråd med medlemsstaterne testfaserne i ordningen med indikatoren for intelligensparathed.

9. De medlemsstater, der vælger at afholde testfasen, kan i deres rapport til Kommissionen vedlægge en analyse eller evaluering af de data, som deres nationale eksperter har indsamlet. Kommissionen tager sådanne nationale analyser eller evalueringer i betragtning med henblik på at videreudvikle indikatoren for intelligensparathed og tilknyttet metodologi.

Artikel 9

Revision

Kommissionen vil om nødvendigt muligvis revidere denne forordning inden den 1. januar 2026 på baggrund af de indhøstede erfaringer og opnåede fremskridt i forbindelsen med anvendelsen.

Artikel 10

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

Overvågning af gennemførelsen af ordningen med indikatoren for intelligensparathed

1. For hver udstedt attest indberetter eksperter data om følgende kategorier, hvis sådanne foreligger, til nationale eller, hvis relevant, regionale myndigheder:

a) bygningstype eller bygningsenhed

b) bygningens eller bygningsenhedens samlede nytteareal

c) intelligensparathedsklassen

d) den samlede score for intelligensparathed

e) scorerne for intelligensparathed for de tre vigtigste funktionaliteter for intelligensparathed, der er præciseret i bilag Ia til direktiv 2010/31/EU og i delegeret forordning (EU) 2020/2155;

f) scorerne for intelligensparathed med tilknytning til de virkningskriterier for intelligensparathed, som er fastlagt i bilag II til delegeret forordning (EU) 2020/2155.

2. Medlemsstaterne kan vælge den mest effektive metode til at indsamle disse data. De kan benytte deres database over energiattester, hvis en sådan findes.

3. Medlemsstater aflægger hvert år rapport til Kommissionen om de data, der indsamles, i overensstemmelse med kravene i punkt 1. Den årlige rapport til Kommissionen omfatter, hvor disse forefindes, mindst følgende:

a) det samlede antal udstedte attester vedrørende indikatoren for intelligensparathed, den overordnede fordeling af intelligensparathedsklasser i overensstemmelse med bilag VIII til delegeret forordning (EU) 2020/2155, og statistik om energimæssig ydeevne for bygninger og bygningsenheder, for hvilke der blev udstedt attester vedrørende indikatoren for intelligensparathed

b) statistikker for bygninger, for hvilke der blev udstedt attester vedrørende indikatoren for intelligensparathed i rapporteringsåret, herunder andelen af attester for: (1) beboelses- og erhvervsejendomme (2) enfamiliehuse (3) ejendomme med flere lejligheder (4) erhvervsejendomme med et samlet nytteareal på 1 000 m2 eller derunder (5) erhvervsejendomme med et samlet nytteareal på over 1 000 m2.

c) Fordelingen af intelligensparathedsklasser i henhold til bilag VIII til delegeret forordning (EU) 2020/2155 for hver af følgende kategorier af bygninger: (1) enfamiliehuse (2) ejendomme med flere lejligheder (3) erhvervsejendomme med et samlet nytteareal på 1 000 m2 eller derunder (4) erhvervsejendomme med et samlet nytteareal på over 1 000 m2.